
ROMÂNIA

JUDEȚUL ALBA

MUNICIPIUL ALBA IULIA

PRIMAR
Nr. 80716/16.07.2024 
REFERAT DE APROBARE
la proiectul de hotărâre privind modificarea și completarea Hotărârii nr.523/20.12.2023 a Consiliului local cu privire la aprobarea închirierii prin licitație publică a Spațiului nr.11(fostul Centru de informare turistică), înscris în CF nr.119170-C8, cu suprafața utilă de 223 mp, situat în Municipiul Alba Iulia, Cetatea Alba Carolina, Contragarda Ravelinului Sf. Mihail, modificată și completată prin HCL nr.29/30.01.2024

Prin proiectul de hotărâre supus spre dezbatere și aprobare Consiliului Local al municipiului Alba Iulia,  propun: 

1).-modificarea și completarea art.1 alin.(2) din HCL nr.523/20.12.2023 privind aprobarea închirierii prin licitație publică a Spațiului nr.11(fostul Centru de informare turistică), înscris în CF nr.119170-C8, cu suprafața utilă de 223 mp, situat în Municipiul Alba Iulia, Cetatea Alba Carolina, Contragarda Ravelinului Sf. Mihail, modificată prin HCL nr.29/2024 care va avea următorul conținut:
„Art.1.(2)Stabilește prețul minim de pornire al licitației publice la suma de 1.338 euro/lună (6 euro x 223 mp), conform Raportului de evaluare întocmit de evaluator Autorizat ANEVAR Roșu Adriana Eusența.”
2).-modificarea și completarea Anexei nr.1-Caiet de sarcini la HCL nr.523/20.12.2023, ca parte integrantă a acestei hotărâri, prin modificarea și completarea pct.3, care va avea următorul conținut:
            ”3.Prețul de pornire al licitației publice este suma de 1.338 euro/lună (6 euro x 223 mp).”
Cu privire la prezentul proiect de hotărâre, vă facem cunoscute următoarele:

Prin dispozițiile HCL nr. 523/20.12.2023 privind aprobarea închirierii prin licitație publică a Spațiului nr.11(fostul Centru de informare turistică), înscris în CF nr.119170-C8, cu suprafața utilă de 223 mp, situat în Municipiul Alba Iulia, Cetatea Alba Carolina, Contragarda Ravelinului Sf. Mihail, modificată și completată prin HCL nr.29/30.01.2024, pentru punerea în valoare a acestui spațiu din incinta Fortificației bastionare de tip Vauban din municipiul Alba Iulia, s-a aprobat închirierea lui prin procedura licitației publice, prețul de pornire fiind stabilit inițial la suma de 1.338 euro/lună (6 euro/mp/lună) – conform raportului de evaluare întocmit de evaluator autorizat ANEVAR Roșu Adriana – preț modificat prin HCL nr.29/2024 la suma de 2.230 euro/lună (10 euro/mp/lună).

Ca urmare a adoptării de către Consiliul Local al municipiului Alba Iulia a HCL nr.523/2023 , modificată și completată prin HCL nr.29/2024, Serviciul Contracte, Patrimoniu a procedat la organizarea licitației publice, în conformitate cu dispozițiile legale în vigoare.

Cu toate că până la această dată au fost organizate 3 (trei) licitații publice, la nici unul din cele 3 termene nu a fost depusă nici o ofertă.

Prin urmare, în dorința de a face spațiul în cauză mai atractiv pentru potențialii doritori/ofertanți, propun modificarea prețului minim de pornire al licitației publice de la suma de 2.330 euro/lună – stabilită de Consiliul Local prin HCL nr.29/2024 – la suma de 1.338 euro/lună – stabilit prin raportul de evaluare întocmit de evaluator autorizat ANEVAR Roșu Adriana.

Vă mai facem cunoscut faptul că toate celelalte prevederi ale HCL nr.523/20.12.2023 privind aprobarea închirierii prin licitație publică a Spațiului nr.11(fostul Centru de informare turistică), înscris în CF nr.119170-C8, cu suprafața utilă de 223 mp, situat în Municipiul Alba Iulia, Cetatea Alba Carolina, Contragarda Ravelinului Sf. Mihail, modificată și completată prin HCL nr.29/2024,  rămân neschimbate.

 La elaborarea proiectului de hotărâre s-au mai avut în vedere dispozițiile Legii nr.422/2001 privind protejarea monumentelor istorice, republicată, cu modificările și completările ulterioare,  prevederile art.129 alin.(2) lit.”c”, coroborat cu art.129 alin.(6) lit.”a”, ale art.139 alin.(3) lit.”g”, ale art.196 alin.(1) lit.”a” și ale art.332-art.347 din OUG nr.57/2019 privind Codul administrativ, cu modificările și completările ulterioare, precum și dispozițiile art.1.777 - art.1.823 din Legea nr.287/2009 privind Codul Civil, republicată, cu modificările și completările ulterioare.

